Okresná prokuratúra Košice-okolie 
Štúrova 7, 041 47 Košice 	

Sp. zn. : 1 Pv 195/12/8806	Košice, 14.6.2012
EEČ : 2-65-154-2012

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 2 písmeno d Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice-okolie
Podľa § 220 odsek 1 Trestného poriadku schvaľujem zmier uzavretý medzi: 
obvinenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 262,04 € 
b.	Peňažná suma určená na všeobecne prospešné účely: 34,00 € 
c.	Konkrétny adresát peňažnej sumy určenej na všeobecne prospešné účely: všeobecne prospešné účely 
d.	Suma odovzdaná štátu na peňažnú pomoc obetiam trestnej činnosti: 34,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvinených
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	trvalé bydlisko: XXXXX
realizované policajtom Obv.odd. PZ Bohdanovce pod spisovou značkou ORP-308/BO-KS-2012.
z lesného porastu na parcele č. 419 10 v katastrálnom území obce XXXXX, časť XXXXX, okres Košice - okolie, dňa 6.3.2012 v čase od 09.00 hod do 12.00 hod po predchádzajúcej vzájomnej dohode vyrúbali a následne odcudzili drevnú hmotu hrabu a duba v celkovom objeme 16,038 mł, pričom povolenie mali len na 5 mł, čím pre XXXXX XXXXX, Odštepný závod Sobrance spôsobili škodu vo výške 262,04 €.   

Odôvodnenie: 
Uznesením policajta Obvodného oddelenia PZ v Bohdanovce, sp. zn. ORP-308/BO-KS-2012 z 6.3.2012 bolo vznesené obvinenie XXXXX a XXXXX za prečin krádeže podľa § 212 ods. 2 písm. d/Trestného zákona spáchaný formou spolupáchateľstva podľa § 20 Trestného zákona na tom skutkovom základe, ako je to uvedené vo výrokovej časti tohto uznesenia.

     Preskúmaním spisového materiálu som zistil, že v predmetnej veci sa koná o prečine, na ktoré zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku.

    Obvinení a poškodený uzavreli dňa 25.5.2012 na Okresnom súde Košice - okolie za asistencie probačného a mediačného úradníka dohodu o zmieri.

    V rámci vyššie uvedeného konania bolo s obvinenými a poškodeným vykonané individuálne jednanie. Poškodený prehlásil, že nimi uplatňovaná škoda vo výške 262,04 € im bola dňa 7.3.2012 v plnej výške uhradená. 

    Obvinení slobodne, vážne, zrozumiteľne a určito vyhlásili, že spáchali skutok, za ktorý sú trestne stíhaní, svoje konanie oľutovali, poškodenému sa ospravedlnili a dňa 7.3.2012 nahradili škodu spôsobenú činom.

    Dňa 25.5.2012 obvinení spoločne zložili na účet Okresnej prokuratúry Košice - okolie peňažnú sumu na všeobecne prospešné účely vo výške 34 € ( každý po 17 €) určenú podľa dohody o zmieri na peňažnú pomoc obetiam trestnej činnosti (túto sumu určil vo výške 100% na pomoc poškodeným trestnými činmi). Táto suma je primeraná závažnosti spáchaného trestného činu.

    Obvinení a poškodený s týmto spôsobom vybavenia veci vyslovili súhlas.

    Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osoby obvinených a na ich osobné a majetkové pomery som dospel k záveru, že takýto spôsob rozhodnutia je dostačujúci.

    Preto som rozhodol tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Branislav Bujňák
prokurátor